Aoqaşima

Aoqaşima (yap. 青ヶ島) — Filippin dənizində yerləşən vulkanik ada. İzu adalar qrupunun ən cənubunda yerləşən və ən çox təcrid olunmuş adasıdır. Coğrafiyası Ada Tokiodan 350 km cənubda və Haçicocima adasından 64 km cənubda yerləşir. Adanın uzunluğu 3,5, eni isə 2,5 km-dir. Sahil xəttinin uzunluğu 9 km-dir. Adada eyni adlı vulkan yerləşir. Aoqaşima Tokio prefekturasının Haçiço inzibati rayonunun bir hissəsidir. Adanın inzibati mərkəzi Aoqaşima kəndidir. Ada Fuji-Hakone-İzu Milli Təbiət Qoruğunun bir hissəsidir. Tarixi Aoqaşimanın məskunlaşma tarixi dəqiq məlum deyil. Adanın əhalisinin əksəriyyətini yaponlar təşkil edir. 1652-ci və 1670-1680-ci illərdə vulkanik aktivliyin qeydə alındığı Edo dövrünün rəsmi qeydlərində Aoqaşimanın adı çəkilir. 1780-ci ilin iyulunda və 1871-ci ilin mayında baş verən zəlzələlər adadakı vulkanın püskürməsinə səbəb oldu. Həmçinin 1785-ci ildə baş verən kütləvi püskürmə zamanı adanın 327 sakinindən təxminən 130-140 nəfəri həlak olmuşdur. İstinadlar Həmçinin bax Yaponiya adalarının siyahısı Xarici keçidlər Aoqaşima kəndinin rəsmi saytı Aoqaşima - Yaponiya Meteorologiya Agentliyi (yap.) "Aogashima: National catalogue of the active volcanoes in Japan" (PDF). - Yaponiya Meteorologiya Agentliyi Aogashima - Geoloji tədqiqat